
ERITYISPÄTEVYYDEN KOULUTUSVAATIMUKSET – yleiset periaatteet ja kaikille yhteiset koulutusvaatimukset 
Koulutuksen tavoitteet 
Kivunhoitolääketieteen erityispätevyys on tarkoitettu jatkokoulutukseksi erikoislääkäritutkinnon suorittaneille lääkäreille ja hammaslääkäreille (hammaslääkäreiltä vaatimus erikoishammaslääkäritutkinnosta on poistettu 11.5.2023). 
Lääketieteen osalta kaikki kliiniset erikoisalat tarjoavat mahdollisuuden erityispätevyyden hankkimiseen. Hammaslääketieteen osalta erityispätevyyden suorittaminen on mahdollista ilman erikoistumista. Koulutukseen hyväksymisen edellytyksenä on myös, että lääkäri on Suomen Lääkäriliiton jäsen ja hammaslääkäri Suomen Hammaslääkäriliiton jäsen. 
Kivunhoitolääketieteen erityispätevyyskoulutuksen tavoitteena on, että erikoislääkäri tai hammaslääkäri sen suoritettuaan 
1) on perehtynyt sekä akuutin että kroonisen kivun hoidossa tarvittavaan teoreettiseen tietoon 
2) kykenee itsenäisesti tutkimaan kipupotilaita halliten riittävän laajasti sekä vuorovaikutuksen kipupotilaan kanssa, että erotusdiagnostiikan, pohjautuen kliiniseen tutkimukseen sekä tarkoituksenmukaiseen lisätutkimusmetodien ja konsultaatioiden käyttöön 
3) kykenee suunnittelemaan hoidon kokonaisuuden tuntien eri hoitomuotojen mahdollisuudet ja rajoitukset 
4) pystyy toimimaan oman erikoisalansa edustajana monialaisessa kipuklinikkatyöryhmässä 
5) pystyy toimimaan kivunhoidon asiantuntijana 
6) kykenee kivunhoidon kehittämis-, opetus- ja tutkimustyöhön 

Koulutuksen sisältö ja koulutuspaikat 
Koulutus koostuu käytännön koulutuksesta, teoreettisesta kurssimuotoisesta koulutuksesta sekä erityispätevyyskuulustelusta. 
Käytännön koulutuksen kesto on vähintään kaksi vuotta. Se tulee suorittaa pääsääntöisesti koulutusoikeudet saaneissa yksiköissä tai siten, että koulutusoikeuden saaneen yksikön erikoislääkäri tai hammaslääkäri, jolla on kivunhoitolääketieteen erityispätevyys, toimii muussa terveydenhuollon yksikössä tapahtuvan koulutuksen vastuuhenkilönä (tutorina). Yliopistosairaalan vastuulla olevaa koulutusta tulee olla vähintään kuusi kuukautta. Käytännön koulutuksesta enintään kuusi kuukautta voidaan suorittaa ulkomailla kipuklinikkapalveluna tai korvata kivun alueen tutkimustyöllä. Käytännön palvelujen osalta kunkin erityispätevyyskoulutukseen ilmoittautuneen opintosuunnitelma hyväksytään erityispätevyystoimikunnassa. 
Käytännön koulutuksen aikana koulutettavan edellytetään saavan valmiudet tunnistaa ja hoitaa nosiseptiivista, neuropaattista, nosiplastista ja idiopaattista kipua. Koulutettavan tulee perehtyä myös muiden erikoisalojen tarjoamiin hoitomahdollisuuksiin niin, että hän tuntee näiden hoitomuotojen mahdollisuudet ja rajoitukset. Koulutuksen aikana koulutettavan pitää tutkia ja hoitaa ainakin 200 kipupotilasta ja ainakin puolella heistä tulisi kyseessä olla ensikäynti. Hammaslääkäreiden osalta ei edellytetä 200 hoidettua potilasta. Hoidettujen potilaiden määrä tarkastellaan tapauskohtaisesti ohjaajan kanssa, niin että hammaslääkäri koulutuksen aikana saavuttaa riittävän ja monipuolisen osaamisen oman alansa kipupotilaista. Potilasmäärän karttumista seurataan lokikirjalla, jonka tarkastaa kouluttautujalle nimetty tutor. 
Teoreettinen kurssimuotoinen koulutus käsittää 50 tunnin laajuisen yleisosan ja 100 tunnin laajuisen oman erikoisalan mukaisen erityiskoulutuksen (hammaslääkäreillä teoriakoulutuksen jakautuma on 75 / 75 tuntia). 
Tätä koulutusta voi hankkia kotimaassa tai ulkomailla. Koulutusohjelmien aiheiden pitää oleellisilta osin liittyä kipuun. Teoreettiseksi koulutukseksi voidaan hyväksyä kipuun liittyvä vähintään kolmen tunnin mittainen koulutus ja enintään 15 tuntia/ koulutustapahtuma. Lisäksi edellytetään ainakin yhteen kansainväliseen kipukoulutustapahtumaan osallistumista. Koulutustapahtumista pitää olla osallistumistodistus sekä kopio koulutustilaisuuden ohjelmasta. Sopivaan teoreettiseen kolutukseen osallistumisesta neuvotellaan tutorin kanssa. Erityispätevyystoimikunta toimii sekä neuvonantajana että hyväksyjänä. 
Erityispätevyyskuulustelu järjestetään vähintään kerran vuodessa valtakunnallisena kuulusteluna. Erityispätevyystoimikunta nimittää kuulustelijat. Kuulusteluun voi osallistua aikaisintaan viimeisen pätevöitymisvuotensa aikana. Tenttivaatimuksina ovat kaikille erikoisaloille yhteiset kirjat ja lehdet: lehdistä kaksi viimeistä vuosikertaa sekä kouluttautujan oman erikoisalan oppikirjat ja lehdet, jotka on mainittu erikoisalakohtaisissa ohjeissa. Lopputenttiä vastaavana voidaan hyväksyä EFICin EDPM (The European Diploma in Pain Medicine) kivunhoidon pätevyyden teoriatentti.
Koulutuksen sisältövaatimukset, jotka ovat yhteisiä kaikille erikoisaloille 
Alla mainitut asiasisällöt tulee jokaisen kouluttautujan hallita ainakin teoreettisen kurssimuotoisen koulutuksen ja koulutusvaatimuksena olevan kirjallisuuden mahdollistamassa laajuudessa. Saavutetut käytännön taidot riippuvat pätevöityjän erikoisalasta: anestesiologia ja tehohoito, fysiatria, neurokirurgia, neurologia, psykiatria, yleislääketiede.
Kivun luokittelu ja mekanismit 
- kivun luokittelu ja kivun perusmekanismit, kivun aihepiirin terminologia 
- kivun patofysiologia akuutista krooniseen 
- plastisiteetti 
- kipu biopsykososiaalisena kysymyksenä 
- kipu psykosomatiikan viitekehyksessä 
- psykologiset ja psykiatriset erityiskysymykset 

Kipu ja yhteiskunta 
- kivun epidemiologia, kansanterveydelliset ja – taloudelliset vaikutukset 
- kivun hoito- ja kuntoutusjärjestelmät, monialaisuuden ja hoitoketjujen periaatteet 
- kiputiloihin liittyvät sosiaaliset, taloudelliset ja oikeudelliset seikat 

Kipupotilaan haastattelu, vuorovaikutus potilaan kanssa 
- kivun mittaaminen ja arviointimenetelmät 
- kipupotilaan psykososiaalinen arviointi vastaanottotilanteessa 

Potilaan somaattinen tutkiminen 
- statuksen tekeminen epäiltäessä neuropaattista kipua 
- toimintakyvyn arviointi 
- asianmukaisten lisätutkimusten (neurofysiologiset, kuvantamis- ja laboratoriotutkimukset) ja konsultaatioiden käyttö 

Kipupotilaan hoito 
- kiputilojen syynmukainen hoito 
- näyttöön perustuvan kivunhoidon periaatteet 
- nosiseptiivisen kivun lääkehoito, kipulääkeportaat 
- neuropaattisen kivun lääkehoito 
- oheisoireiden lääkehoito 
- muut kivunhoitomenetelmät (stimulaatiohoidot, fysikaaliset hoidot, blokadit, onkologiset kivunhoitomahdollisuudet jne.) 
- psykologiset hoitomenetelmät (kivun hallinta, rentoutustekniikat, hypnoosi jne.) 
- palliatiivisen hoidon periaatteet 

Monialainen ja moniammatillinen yhteistyö eri hoidonporrastustasoilla 
Lisätietoja 
Pätevöityjäksi ilmoittautuminen ja pätevyyden hakeminen tapahtuu hakulomakkeella, joka löytyy Suomen Kivuntutkimusyhdistyksen kotisivuilta www.skty.org 
Pätevöitymisestä kiinnostuneet voivat saada lisätietoa Olavi Airaksiselta: olavi.airaksinen@pshyvinvointialue.fi ja Susanna Rapo-Pylköltä susanna.rapo-pylkko@pp.fimnet.fi 
Hammaslääkäreiden erityispätevyysasioita koskeviin tiedusteluihin vastaavat ehl Piia Saalasti piia.saalasti@fimnet.fi tai Anna Chainier, Suomen Hammaslääkäriliitto, puh. 09–6220 2538 ja 050 374 3392, sähköposti anna.chainier@hammaslaakariliitto.fi 


Kuulustelussa vaadittava (erikoisalasta riippumatta) yhteinen kirjallisuus (kullakin alalla lisäksi oma vaadittava lisäkirjallisuus) 
a) Kirjat (viimeisimmät painokset) 
Fishman, S, Ballantyne, J, Rathmell, J: Bonica´s Management of Pain. 4 th ed. Lippincott Williams and Wilkins, 2009 
tai 
McMahon S, Kolzenburg M (eds.): Walls and Melzack´s Textbook of Pain. 5th ed. Elsevier Churchill Livingstone, 2005. 
Kalso E, Haanpää M, Vainio A: Kipu. 4. painos, Kustannus Oy Duodecim 2018 
Vainio A, Hietanen P: Palliatiivinen hoito. 3. painos, Kustannus Oy Duodecim 2016 
Matikainen E, Aro T, Huunan-Seppälä A, Kivekäs J, Kujala S, Tola S: Toimintakyky. Arviointi ja kliininen käyttö. Kustannus Oy Duodecim 2018 (alakohtaisesti soveltuvin osin) 
Partanen J, Falck B, Hasan J, Jäntti U, Salmi T, Tolonen U. Kliininen neurofysiologia. Kustannus Oy Duodecim 2006. Kappale 47
Esa Mervaala, Erika Haaksiluoto, Sari-Leena Himanen, Satu Jääskeläinen, Mika Kallio, Sampsa Vanhatalo. Kliininen neurofysiologia. 2019 
b) Lehdet (tenttiä edeltävät kaksi viimeistä vuosikertaa): 
Clinical Journal of Pain 
European Journal of Pain 
Pain 
Käypä hoito -suositukset kivunhoidon osalta (www.kaypahoito.fi) 

ANESTESIOLOGIA JA TEHOHOITO 
Anestesiologian ja tehohoidon (tai anestesiologian) erikoislääkäritutkinnon jälkeen lääkäri voi ilmoittautua kahden vuoden erityispätevyyskoulutukseen. Ilmoittautuminen tehdään toimikunnan sihteerille. Erityispätevyystoimikunta määrää koulutettavalle oman tutorin. 
Koulutuksen tavoite 
- sama kuin kaikilla erikoisaloilla 
- teoriakoulutus anestesiologiaan ja tehohoitoon liittyen, kokoukset ja kongressit yhteensä 100 t 
- koulutettavan pitää lisäksi perehtyä käytännössä erityisesti anestesiologian alaan (anestesiologian ja tehohoidon alaan) kuuluviin hoitomenetelmiin: 
- akuutin ja kroonisen kivunhoidon farmakologinen hoito (tutor ohjaa ja kuulustelee) 
- kivunhoitoon liittyvät puudutushoidot (10 kpl, lokikirja) 
- leikkauspotilaan, mukaan lukien päiväkirurgisen potilaan, kivunhoito (20 kpl, lokikirja) 
- tehohoitopotilaan kivunhoito (10 kpl lokikirja) 
- synnytyskivun hoito (10 kpl, lokikirja) 
- vaikean syöpäkivun hoito (konservatiivinen hoito 10 kpl, spinaaliset tekniikat 3 kpl)
- kuvaus selkäydinstimulaatiolla hoidetun kipupotilaan hoitopolusta: kivunhoito ennen    toimenpidettä, läheteindikaatiot, eri tekniikat (3 kpl)

Koulutuksen sisältö 
Ajallisesti ja määrällisesti sama kuin muillakin erikoisaloilla. 
Kuulustelussa vaadittava kirjallisuus 
Katso yleiset vaatimukset 
a) Kirjat 
Cousins MC, Bridenbaugh PO (eds.). Neural blockade in clinical anesthesia & management of pain. Lippincott-Raven. 
b) Lehdet (kaksi viimeistä vuosikertaa) 
Acta Anaesthesiologica Scandinavica (kivun osalta) 
Anesthesiology (kivun osalta) 
Regional Anesthesia and Pain Medicine 
British Journal of Anaesthesia (kivun osalta)
Finnanest (kivun osalta)
Koulutuksen vastuuhenkilöt 
Johanna Kujala johanna.kujala@iki.fi 


FYSIATRIA 
Diagnostiikka 
Tuntea ja osata soveltaa fysiatrinen tutkimusmetodiikka (sekä kliininen että avustava laboratorio, radiologis- ja kliinisfysiologinen ja kliinisneurofysiologinen metodiikka) kipupotilaiden arvioinnissa. 
Hoitomenetelmät 
1. Manipulaatio- ja mobilisaatiohoidot (suoritustekniikat, indikaatiot, kontraindikaatiot, varotoimet. Tulee tuntea myös vaihtohoitojen periaatteet kuten kiropraktiikan, napropatian ja osteopatian menetelmät. 
2. Injektiohoidot (indikaatiot, kontraindikaatiot ja tekninen taito pehmytkudosinjektioissa, nivelinjektioissa ja muissa injektiotekniikoissa. 
3. Lääkinnällinen harjoitusterapia / muut harjoitusterapiat. Indikaatiot / kontraindikaatiot, annostelu ja käytännön toteutus. 
4. Muut fysikaaliset hoitomenetelmät ja tekniikat, mekaaniset hoitomenetelmät jne. 
5. Akupunktiohoidon tuntemus, indikaatiot, kontraindikaatiot, käyttö. 
6. Kokonaisvaltainen laaja-alainen kuntoutustoiminta (järjestelmän tunteminen, hoitoon ohjaaminen ja hoitosuunnitelman laatiminen). 
7. Kipupotilaiden tarvitsemat apuvälineet ja niiden hyödyllisyys, arviot, indikaatiot ja kontraindikaatiot. 

Fysiatrian asiantuntija 
1. Toimiminen kuntoutus- / kiputyöryhmässä. 
2. Toimiminen viranomaistaholle (mm. lausuntojen antaminen vakuutusyhtiöille, tilasuunnitelmiin ja kehittämishankkeisiin). 
3. Fysio- ja toimintaterapiapalvelujen tuntemus ja ohjaaminen kivunhoidon yhteydessä. 
4. Koulutuksen järjestäminen ja tutkimustyö. 

Muutamia keskeisiä fysiatrian alaan kuuluvia kiputiloja, painottuen tuki- ja liikuntaelin-sairauksiin 
- selkäsairaudet 
- niska-hartiaseudun sairaudet 
- artroosi 
- osteoporoosi 
- fibromyalgia ja reumasairaudet 
- amputaatioon liittyvät kiputilat 
- selkäydinvammaan liittyvät kiputilat 
- aivohalvaukseen liittyvät kiputilat 
- traumojen yhteyteen liittyvät kiputilat (mm. whiplash – vamma, pehmytkudosvamma, liikunta- ja urheiluvammat, yksittäiset hermoleesiot jne.) 
- hermovaurioihin liittyvät kiputilat 
Kuulustelussa vaadittava kirjallisuus 
Katso yleiset vaatimukset 
a) Kirjat (sovitaan tutorin kanssa) 

b) Lehdet 
Fysiatrian erikoislääkärin kuulustelulukemistoon kuuluu seuraavien lehtien kaksi viimeistä vuosikertaa: 
Journal of Musculosceletal Pain 
Spine (soveltuvin osin) 
Archives of Physical and Rehabilitation Medicine (soveltuvin osin) 
Journal of Rehabilitation Medicine (soveltuvin osin)
Kipuviesti 
FACULTAS - toimintakyvyn arviointi (www.tela.fi)

Koulutuksen vastuuhenkilöt 
Olavi Airaksinen, Fysiatrian Professori olavi.airaksinen@pshyvinvointialue.fi 
Taseyksiköt /Kuntoutus
Kuopion Yliopistollinen sairaala

HAMMASLÄÄKETIEDE 
Kouluttautuja perehtyy hammaslääketieteen alueen kivunhoidon erityiskysymyksiin pääsääntöisesti potilastapausten kautta ja tutorin kanssa käytyjen opetuskeskustelujen ja kirjallisuuden avulla sekä osallistumalla aihealueen jatkokoulutuskursseille. 
Teoreettisessa koulutuksessa pääpaino on kasvojen alueen ja spesifisten hammaslääketieteellisten kipuongelmien diagnostiikassa ja hoidossa. 
Alla mainituista aiheista kriteerit, oirekuvat, tarvittavat spesifit diagnostiset menetelmät (kuten kliinisen neurofysiologian menetelmät, kuvantamistutkimukset), patofysiologia, kiputilan kokonaisvaltainen arvio sekä hoitomahdollisuudet 
- pulpaperäiset kivut, hypersensitiivinen hammasoireilu 
- postoperatiiviset ja traumaattiset kivut 
- leukaluiden patologiaan liittyvät kivut 
- muut nosiseptiiviset syyt kasvokivuille 
- puremalihaskivut 
- purentaelinperäinen päänsärky 
- leukanivelperäiset kivut 
- neuropaattiset kasvokivut (trigeminusneuralgia, neuropaattiset kivut, perifeeristen hermovammojen aiheuttamat kivut) 
- vaskulaariset kasvokivut 
- atyyppinen kasvokipu 
- suun limakalvon kivut, erityisesti suupoltekipu 
- krooninen kipuoireisto 
- suun alueen syöpäkipu 

Kuulustelussa vaadittava kirjallisuus 
Katso yleiset vaatimukset 
a) Kirjat 

1. Sharav Y, Benoliel R (eds.) Orofacial Pain and Headache. 2nd edition. Quintessence Publishing 2015 

b) Lehdet (tenttiä edeltävät kaksi viimeistä vuosikertaa) 

1. Journal of Oral & Facial Pain and Headache (tenttiä edeltävät kaksi viimeistä vuosikertaa) 
2. Journal of Oral Rehabilitation (tenttiä edeltävät kaksi viimeistä vuosikertaa) 
3. Hammaslääkärilehti – kipuun ja kivunhoitoon liittyvät artikkelit soveltuvin osin 

Koulutuksen vastuuhenkilöt 
Piia Saalasti piia.saalasti@fimnet.fi 

NEUROKIRURGIA 
Neurokirurgian erikoislääkärin tutkinnon suoritettuaan Suomen lääkäriliiton jäsen voi ilmoittautua kivunhoidon erityispätevyyskoulutukseen. Kivunhoidon erityispätevyyden voi suorittaa kahden vuoden aikana. 

Erikoisalakohtainen koulutus tapahtuu tutorin ohjauksessa. Tarkoituksena on perehtyä potilastyössä mahdollisuuksiin hoitaa kipua neurokirurgisilla toimenpiteillä, oppia tuntemaan hoitoon valinnan kriteerit, eri hoitomuotojen indikaatiot ja kontraindikaatiot. Koulutettava osallistuu myös neurokirurgina monialameetingeihin.
 
Teoriaopetus perustuu paitsi potilastapausten myötä tulevaan kokemukseen, myös kirjallisuuteen syventymiseen ja tutorin kanssa käytyihin opetuskeskusteluihin. Kurssimuotoista koulutusta tulee hankkia yhteensä 150 tuntia. Tästä kaikille erikoisaloille yhteistä 50 tuntia, erikoisalan mukaista 100 tuntia. Koulutusta kotimaassa järjestetään rajoitetusti eli pääosin kurssimuotoinen koulutus tulee käytännössä hankittavaksi ulkomailla (kongresseissa ym:ssa koulutustilaisuuksissa). Koulutusohjelmien aiheen tulee liittyä kivunhoitoon ja osallistumisesta pitää esittää todistus sekä kopio koulutustilaisuuden ohjelmasta. 

Erityispätevyystoimikunta järjestää kerran vuodessa valtakunnallisen kuulustelun. Kirjallisen kuulustelun voi suorittaa viimeisen pätevöitymisvuotensa aikana tai sen jälkeen. 

Kuulustelussa vaadittava kirjallisuus 
Katso yleiset vaatimukset 
Kirjat 
Wilkins RH, Rengachary SS (eds.). Neurosurgery. McGraw-Hill, uusin painos soveltuvin osin. 
Advances and technical standards in neurosurgery. Springer, New York, 4 viimeistä volyymia soveltuvin osin. 
Lehdet (soveltuvin osin) 
Neuromodulation
Pain Physician
PAIN
Neurosurgery

Toimenpiteet 
	Neuromodulaatio&funktionaalinen neurokirurgia

	Toimenepiteet:
	Tehnyt itsenäisesti
	Tehnyt ohjauksessa
	Seurannut toimenpiteen

	Selkäydinstimulaatio 
	
	
	

	Perifeerisen hermon stimulaatio
	
	
	

	Intratekaalinen lääkeainehoito
	
	
	

	Kivun Radiofrekvenssihoidot
	
	
	

	Trigeminusneuralgian hoito:
· perkutaaninen hoito
· mikrovaskulaaridekompressio
· sädehoito
	
	
	

	Muut toimenpitteet
	
	
	




Koulutuksen vastuuhenkilö 
Jukka Huttunen
Neurokirurgian klinikka, KYS

NEUROLOGIA 
Pääsääntöisesti perehtyneisyyden saaminen perustuu potilastapausten kautta tulleeseen kokemukseen, mutta mikäli lokikirjan mukaan alla mainitut aiheet eivät tule tutuiksi potilasaineksen kautta, perehtyneisyys hankitaan kirjallisuuden ja tutorin kanssa käytyjen opetuskeskustelujen avulla. 
Tarvittava teoriakoulutus hankitaan kotimaisissa ja ulkomaisissa koulutustilaisuuksissa, joista pitää olla osallistumistodistus. 
Neurologisten lisätutkimusten mahdollisuudet ja rajoitukset kipudiagnostiikassa 
- kliinisen neurofysiologian tutkimukset 
- kvantitatiiviset tuntokynnysmittaukset 
- neurokuvantaminen 

Alla mainituista aiheista kriteerit, oirekuvat, patofysiologia, hoitomahdollisuudet 
Pään alueen kiputilat ja kipusyndroomat 
- migreeni ja muut vaskulaariset säryt 
- tensiopäänsärky, niskaperäinen päänsärky 
- pään alueen idiopaattiset neuralgiat 
- harvinaiset päänsärkysyndroomat (IHS:n luokitus ja kriteerit) 
- pään alueen sekundaariset neuropaattiset kiputilat 
- nosiseptiiviset syyt kasvokivuille ja päänsäryille 

Rangan alueen kiputilat 
- kervikaali-, torakaali-, lumbosakraalialueen diskusprolapsit 
- prolapsin tai muun syyn jälkeisen radikulaariset neuropaattiset kiputilat 
- selkäkivun erotusdiagnostiikka ja hoitosuositukset 

Viskeraalialueen kiputilat; syynmukaisen erotusdiagnostiikan perusteet ja oireenmukaiset hoitomahdollisuudet 
Urogenitaalialueen kiputilat 
Sentraaliset neuropaattiset kiputilat; mekanismit, oheisongelmat ja niiden hoidon merkitys oirehallinnassa etenkin central post stroke pain, MS ja kipu, selkäydinvammat ja kipu 
Vyöruusukipu 
Polyneuropatia-potilaan kipuongelmat 
Perifeeristen hermovammojen aiheuttamat kiputilat (tyypilliset oirekuvat) 
Harvinaiset neurologisia oireita ja kipuja aiheuttavat metaboliset taudit. Neurotoksikologia. 
Kuulustelussa vaadittava kirjallisuus 
Katso yleiset vaatimukset 

b) Tärkeät artikkelit 
a) Tärkeät artikkelit 
Attal N, Bouhassira D, Baron R. Diagnosis and assessment of neuropathic pain through questionnaires. Lancet Neurol. 2018 May;17(5):456-466.
Attal N, Cruccu G, Baron R, Haanpää M, Hansson P, Jensen TS, Nurmikko T. EFNS guidelines on the pharmacological treatment of neuropathic pain: 2010 revision. Eur J Neurol 2010;17:1113-e88. 
Baad-Hansen L, Benoliel R. Neuropathic orofacial pain: Facts and fiction. Cephalalgia. 2017; 37(7):670-679.

c) Lehdet (tenttiä edeltävät kaksi viimeistä vuosikertaa, kipuun liittyvät artikkelit) 
Brain
Neurology
Lancet Neurology 
Koulutuksen vastuuhenkilöt 
Dosentti Hanna Harno hanna.harno@hus.fi , HUS Kipuklinikka

PSYKIATRIA
Yleistä
Psykiatrian (aikuispsykiatria) erikoislääkäritutkinnon jälkeen lääkäri voi ilmoittautua kahden vuoden kivunhoitolääketieteen erityispätevyyskoulutukseen. Erityispätevyystoimikunta määrää koulutettavalle tutorin, jolta edellytetään eriyispätevyyttä tältä alalta.
Koulutuksen tavoite
1. On perehtynyt sekä akuutin että kroonisen kivun hoidossa tarvittavaan teoreettiseen tietoon.
2. Kykenee itsenäisesti tutkimaan kipupotilaita psykiatrisen viitekehyksen mukaisesti.
3. Kykenee itsenäisesti hoitamaan kipupotilaita psykiatrisen viitekehyksen mukaisesti.
4. Kykenee itsenäisesti arvioimaan kipupotilaan tarvitsemien muiden erikoisalojen konsultaatiotarpeen.
5. Pystyy toimimaan oman erikoisalansa edustajana monialaisessa kiputyöryhmässä.
6. Pystyy toimimaan kivunhoidon asiantuntijana.
7. Kykenee itsenäisesti toimimaan kivunhoidon kehittämis-, opetus- ja tutkimustyössä.

Koulutus

A. Käytännön osa

Kahden vuoden työskentely koulutusoikeudet saaneissa yksiköissä keskus- tai yliopistosairaalassa, kuitenkin vähintään kuusi kuukautta yliopistosairaalassa. Työhön pitää sisältyä kipupotilaan terapeuttista hoitokokemusta niin lyhytterapiasta kuin pitkäaikaisesta terapiastakin. Hoitosuhteeseen pitää liittyä asianmukainen työnohjaus kivunhoitolääketieteen erityispätevyyden omaavalta lääkäriltä. Osa käytännön työskentelystä voidaan korvata kipupoliklinikkapalvelulla ulkomailla (maksimi yksi vuosi) tai kivun aihepiiriin kuuluvalla tutkimustyöllä (maksimi kuusi kuukautta). Korvaavien palvelujen kelpoisuudesta päättää kivunhoidon erityispätevyystoimikunta.

B. Teoreettinen osa

Yhteensä teoreettista koulutusta 150 tuntia, joista kaikille aloille yhteistä 50 tuntia ja erikoisalan mukaista koulutusta 100 tuntia. Teoriakoulutus hankitaan kotimaisista ja kansainvälisistä koulutustilaisuuksista (osallistumistodistus).

Jos koulutettavalla on yleissairaalapsykiatrian erityispätevyys, voidaan edellä kohdissa A ja B esitetyistä koulutusvolyymeistä osa hyvittää. Hyvityksen määrän päättää kivunhoidon erityispätevyystoimikunta.

Kuulustelussa vaadittava kirjallisuus

a) Kirjat

Katso yleiset vaatimukset.

b) Lehdet 

Katso yleiset vaatimukset. Niiden lisäksi seuraavista kipua koskevat artikkelit (tenttiä edeltävät kaksi viimeistä vuosikertaa).
Journal of Psychosomatic Research
Psychosomatic Medicine
Psychotherapy and Psychosomatics

Koulutuksen vastuuhenkilö

ayl Jaakko Leskinen
Pirkanmaan hyvinvointialue, TAYS, Yleissairaalapsykiatrian pkl
jaakko.leskinen@pirha.fi 



YLEISLÄÄKETIEDE 
Yleislääketieteen alan erityisvaatimukset 
Pääsääntöisesti perehtyneisyyden osoittaminen perustuu potilastapausten kautta tulleeseen 
kokemukseen, mutta mikäli lokikirjan mukaan alla mainitut aiheet eivät tule tutuiksi potilasaineksen 
kautta, perehtyneisyys hankitaan kirjallisuuden ja tutorin kanssa käytyjen opetuskeskustelujen 
avulla. 
Teoreettisessa ja käytännön koulutuksessa pääpaino on perusterveydenhuollossa tapahtuvassa 
kipupotilaiden diagnostiikassa ja hoidossa sekä yhteistyössä muiden perusterveydenhuollon 
asiantuntijoiden ja erikoissairaanhoidon asiantuntijoiden kanssa. 
Erikoisalan teoreettinen koulutus hankitaan kansallisista ja kansainvälisistä koulutustilaisuuksista 
(osallistumistodistus).
 
Erityisasiat ja -aiheet 
Kipupotilaiden hoitomallit ja –järjestelmät perusterveydenhuollossa, hoidon porrastus. Hoidon 
jatkuvuuden ja potilas-lääkärisuhteen merkitys kipupotilaiden hoidossa. 
Alla mainituista aiheista kriteerit, oirekuvat, patofysiologia ja hoitomahdollisuudet perusterveydenhuollossa. 
Tuki- ja liikuntaelinten kivut 
- niska-hartiakipu 
- rintarangan ja rintakehän alueen kivut 
- alaselkäkipu 
- nivelkivut 
- tendiniitit, epikondyliitit, faskiitit ja bursiitit 
- fibromyalgia 

Pään alueen kivut 
- infektiot 
- tensionaalinen päänsärky 
- cluster-päänsärky
- migreeni 
- purentaelinperäiset päänsäryt, erotusdiagnostiikka, hoitoon ohjaus 
- pään alueen neuralgiat, erotusdiagnostiikka, hoitoon ohjaus 

Iskeeminen kipu: akuutin kivun hoito, erotusdiagnostiikka ja hoitoon ohjaus. 

Viskeraaliset kiputilat: syynmukaisen erotusdiagnostiikan perusteet ja oireenmukaiset 
hoitomahdollisuudet 

Urogenitaalialueen kiputilat: syynmukaisen erotusdiagnostiikan perusteet ja oireenmukaiset 
hoitomahdollisuudet. Interstitielli kystiitti.  

Vyöruusukivun kliininen diagnostiikka ja hoitomahdollisuudet perusterveydenhuollossa. 

Polyneuropatian kliininen diagnostiikka ja hoitomahdollisuudet perusterveydenhuollossa. 
Perifeeristen hermovammojen aiheuttamien kiputilojen kliininen erotusdiagnostiikka,

SEKÄ  

Krooninen kipu: tunnistus, etiologia, lääkkeettömät, lääkkeelliset hoidot, moniammatilliset interventiot ja niiden toteutusmahdollisuudet pth:ssa. Kivun lääkkeettömät hoitokeinot.

Lasten kipu: akuutti ja krooninen kipu perusterveydenhuollossa. 

Ikäihmisten kipu, huomioiden erityisryhmät kuten muistisairaat, muut neurologiset sairausryhmät (PD, MS, AVH) ja psyykkisesti sairaat ikäihmiset. 

Päihdepotilaan kipu; tunnistus, lääkehoito, lääkehoidon haasteet, lääkkeettömät hoidot, hoidon keskittäminen, tuki ja porrastus.

Syöpäkivun hoidon toteuttaminen perusterveydenhuollossa. 
Kivun turvallinen lääkehoito. Potilasturvallisuus. 

Kuulustelussa vaadittava kirjallisuus 
Katso yleiset vaatimukset 
a) Kirjat (sovitaan tutorin kanssa) 
Suuntautumisalueesta riippuen sovittava oppikirja
[bookmark: _Hlk97455690]Helena Miranda: Ota kipu haltuun. Otavan Kirjapaino Oy. Keuruu 2016.
Turvallinen lääkehoito - Fimea

b) Lehdet (kaksi viimeistä vuosikertaa)
Kaikille yhteiset lehdet 
Yleislääketieteen alan lehdet (soveltuvin osin): 
Suomen Lääkärilehti
Yleislääkäri
Family Practice (Oxford Academic) 
Scandinavian Journal of Primary Health Care 

Koulutuksen vastuuhenkilöt 
Susanna Rapo-Pylkkö
LT, yleislääketieteen ja geriatrian el 




KOULUTUSPAIKAT 
Kipuklinikka 
Meilahden sairaala 
PL 340, 00029 HUS 
Kipupoliklinikka, TYKS 
20520 Turku 
Kipupoliklinikka, OYS 
90211 Oulu 
Kipupoliklinikka, TAYS 
33520 Tampere 
Kipupoliklinikka, KYS 
70210 Kuopio 
Fysiatrian osasto, ORTON 
00280 Helsinki 29 

LOKIKIRJA JA TUTORI 
Koulutettavan tulee pitää kirjaa (lokikirjaa) suorittamistaan kipupotilaiden tutkimisesta, toimenpiteistä ja annetuista hoidoista sekä osallistumisestaan koulutuskursseille ja kongresseihin. Näistä on oltava myös osallistumistodistus. Lokikirjaan ei saa merkitä sellaisia tietoja, joista potilaan henkilöllisyys voidaan tunnistaa. Kirjaan merkitään siis potilaan ikä, sukupuoli, diagnoosit, mutta ei nimeä eikä syntymäaikaa. 
Erityispätevyystoimikunta määrää koulutettavalle tutorin, jolla on erikoislääkärin oikeudet samalla alalla kuin koulutettavalla ja jolla on kivunhoidon erityispätevyys. Toiseksi tutoriksi voidaan tarvittaessa myös määrätä alan dosentti tai professori, vaikka tällä ei olisikaan kivunhoidon erityispätevyyttä varsinkin silloin, kun koulutettavalla on korkeampi akateeminen arvo kuin varsinaisella tutorilla. 
Tutorin kanssa koulutettava tekee teoreettisen koulutuksen ja käytännöllisen koulutuksen suunnitelman, jonka erityispätevyystoimikunta hyväksyy. Kaksivuotisen koulutussuunnitelman aikana tutorin ja koulutettavan on kuuden kuukauden välein yhdessä käytävä läpi koulutuksen sen astiset saavutukset ja toteutuminen. Tarvittavat pienet muutokset hyväksyy tutori, suuret käsitellään erityispätevyystoimikunnassa. 
KUULUSTELU 
Suomen Lääkäriliitto järjestää erityispätevyyskuulustelun neljä kertaa vuodessa Lääkäriliiton tiloissa Helsingissä ja myös Oulussa Pohjois-Pohjanmaan kesäyliopiston tiloissa (http://www.laakariliitto.fi/koulutus/erityispatevyydet/kuulustelut.html). Tenttipäivämäärät ilmoittaa Ulla Anttila ulla.anttila@laakariliitto.fi ja tenttiin ilmoittaudutaan viimeistään kuukautta ennen. Suomen Hammaslääkäriliitto järjestää erityispätevyyskuulustelun kaksi kertaa vuodessa Helsingissä ja tenttiin ilmoittaudutaan Hammaslääkäriliiton verkkosivujen kautta. 
Kuulustelu muistuttaa erikoislääkäritenttiä ja koostuu yleensä kuudesta ns. ”essee”- kysymyksestä ja aikaa on kuusi tuntia. Tenttimaksu on maksettava ennen tenttiin menoa ja Suomen Lääkäriliiton myöntämästä pätevyystodistuksesta peritään 60 euron maksu. 
Kysymykset ja ilmoittautuminen: Ulla Anttila 
Suomen Lääkäriliitto 
PL 49 (Mäkelänkatu 2 A) 
00501 Helsinki 
puh. (09) 3930 744 
ulla.anttila@laakariliitto.fi 
www.laakariliitto.fi 
Kysymykset ja ilmoittautuminen: Anna Chainier 
Suomen Hammaslääkäriliitto 
Finlands Tandläkarförbund 
Malminkatu 30 
00100 Helsinki 
puh. (09) 622 0250 
anna.chainier@hammaslaakariliitto.fi puh. 09- 6220 2538, 050 374 3392 
tenttiin ilmoittautuminen Hammaslääkäriliiton verkkosivujen kautta 

